16/08/2019 | Administración LocalMunicipal
Pontedeume
Aprobación definitiva da modificación da “Ordenanza fiscal reguladora da taxa pola visita ao Castelo de Andrade e á Torre dos Andrade”

ANUNCIO Aprobación definitiva da modificación da “Ordenanza fiscal reguladora da taxa pola visita ao Castelo de Andrade e a Torre dos Andrade” O Pleno do Concello de Pontedeume, en sesión ordinaria celebrada o día 31 de xaneiro de 2019, aprobou inicialmente a modificación da “Ordenanza fiscal reguladora da taxa pola visita ao Castelo de Andrade e a Torre dos Andrade” (Acordo publicado no BOP n.º 28, do 08.02.2019). Á vista do acordo plenario celebrado en sesión ordinaria de 24.07.2019 de “Resolución das alegacións presentadas á modificación da Ordenanza fiscal reguladora da taxa pola visita ao Castelo e á Torre dos Andrade e aprobación definitiva da dita ordenanza”, mediante o presente publícase o texto íntegro da dita ordenanza: “ORDENANZA FISCAL REGULADORA DA TAXA POLA VISITA AO CASTELO DE ANDRADE E A TORRE DOS ANDRADE PREÁMBULO TÍTULO I.–FUNDAMENTO E DISPOSICIÓNS XERAIS Artigo 1.–Fundamento legal Artigo 2.–Feito impoñible Artigo 3.–Suxeitos pasivos Artigo 4.–Responsables TÍTULO II.–XESTIÓN DAS VISITAS AOS BENS DE INTERESE CULTURAL DO CONCELLO DE PONTEDEUME Artigo 5.–Tarifas Artigo 6.–Pagamento da taxa Artigo 7.–Exencións Artigo 8.–Días de apertura gratuíta DISPOSICIÓN DEROGATORIA DISPOSICIÓN FINAL ORDENANZA FISCAL REGULADORA DAS ACTIVIDADES REALIZADAS NOS BENS DE INTERESE CULTURAL DO CONCELLO DE PONTEDEUME PREÁMBULO Este texto pretende ser base normativa fundamental para a regulación das actividades realizadas nos bens de interese cultural do Concello de Pontedeume, no que se plasme o compromiso do Concello de Pontedeume coa salvagarda da súa historia e cultura, vencelladas de xeito inherente á identidade do pobo eumés. TÍTULO I.–FUNDAMENTO E DISPOSICIÓNS XERAIS Artigo 1.–Fundamento legal 1. En atención ao establecido nos artigos 25.2. m) e 28 da Lei 7/1985, do 2 de abril, Reguladora de las Bases do Réxime Local, artigo 20.3. w do Real Decreto Lexislativo 2/2004, do 5 de marzo, polo que se aproba o texto refundido da Lei Reguladora das Facendas Locais e ás disposicións establecidas na Lei 5/2016, do 4 de maio, do patrimonio cultural de Galicia, procédese á regulación das actividades realizadas nos Bens de Interese Cultural do Concello de Pontedeume.2. Son Bens de Interese Cultural do Concello de Pontedeume incluídos no Rexistro de Bens de Interese Cultural de Galicia da Dirección Xeral de Patrimonio Cultural os seguintes: a) Castelo dos Andrade (ben inmoble, número rexistro: BIC.000.434) b) Torreón dos Andrade (ben inmoble, número rexistro: BIC.000.017) c) Igrexa de San Miguel de Breamo (ben inmoble, número rexistro: BIC.000.022) d) Comarca eumesa (paisaxe cultural, número de rexistro: BIC.000.110) Artigo 2.–Feito impoñible. O feito impoñible regulado na presente Ordenanza Fiscal será o acceso ou a utilización das instalacións dos seguintes Bens de Interese Cultural do Concello de Pontedeume: a) Castelo dos Andrade. b) Torreón dos Andrade. Artigo 3.–Suxeitos pasivos. Teñen carácter de suxeito pasivo as persoas que solicitan o acceso ou a utilización do Castelo ou ao Torreón dos Andrade. Artigo 4.–Responsables.1. Responderán solidariamente das obrigas tributarias do suxeito pasivo as persoas físicas e xurídicas a que se refire o artigo 42 da Lei 58/2003, do 17 de decembro, Xeral Tributaria.2. Responderán subsidiariamente das obrigas tributarias do suxeito pasivo as persoas físicas e xurídicas a que se refire o artigo 43 da Lei 58/2003, do 17 de decembro, Xeral Tributaria. TÍTULO II.–XESTIÓN DAS VISITAS AOS BENS DE INTERESE CULTURAL DO CONCELLO DE PONTEDEUME Artigo 5.–Tarifas.1. O importe da taxa por entrada ou utilización do Castelo dos Andrade vén determinado polas seguintes tarifas: 2. O importe da taxa por entrada ou utilización do Torreón dos Andrade vén determinado polas seguintes tarifas: Artigo 6.–Pagamento da taxa.1. O ingreso da taxa no caso de entradas para a visita ao Castelo ou Torreón dos Andrade realizarase no propio despacho de billetes dos monumentos, no momento previo ao acceso por parte do interesado.2. No caso de utilización do Castelo ou Torreón dos Andrade para rodaxe cinematográfica, haberá de realizarse solicitude no Rexistro do Concello de Pontedeume, e, tras a súa concesión, procederase ao ingreso da mesma a través de transferencia bancaria. Artigo 7.–Exencións. Exímese do pagamento das taxas reguladas na presente Ordenanza ás persoas que visiten o Castelo ou o Torreón dos Andrade a través de visitas organizadas por entidades educativas oficiais, públicas ou privadas, sempre que a visita teña carácter educativo e cultural. A exención esixirá previa solicitude no Rexistro do Concello de Pontedeume por parte da entidade educativa organizadora. Artigo 8.–Días de apertura gratuíta.1. Consonte ao establecido no artigo 48 da Lei 5/2016, do 4 de maio, do patrimonio cultural de Galicia, o Concello de Pontedeume establecerá mediante decreto da alcaldía no último trimestre de cada ano o réxime de visitas públicas gratuítas ao Torreón e ao Castelo dos Andrade para o ano seguinte, garantindo un mínimo de 4 días de apertura gratuíta ao mes durante, polo menos, catro horas ao día, agás dispensa concedida consonte á normativa vixente. Á aprobación do decreto precederá a proposta do titular da Concellería que teña atribuídas as competencias da área de cultura.2. Á entrada en vigor da presente ordenanza, o Concello de Pontedeume aplicará de xeito inmediato o mandato do artigo 48 da Lei 5/2016, do 4 de maio, do patrimonio cultural de Galicia, establecendo o réxime de visitas públicas gratuítas ao Torreón e ao Castelo dos Andrade para o período restante do ano corrente, garantindo os períodos mínimos de visita gratuíta referidos no apartado 1 do presente artigo. DISPOSICIÓN DERROGATORIA A entrada en vigor da presente ordenanza supón a derogación da Ordenanza fiscal reguladora da taxa pola visita ao Castelo e á Torre dos Andrade, publicada no BOP núm.165, do 20 de xullo de 2005. DISPOSICIÓN FINAL Esta Ordenanza fiscal entrará en vigor e comezará a aplicarse o día da súa publicación no Boletín Oficial da Provincia (BOP), permanecendo vixente ata a súa modificación ou derrogación expresa.” Contra o presente Acordo, interporase recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia con sede en A Coruña, no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Todo iso sen prexuízo da interposición de calquera outro recurso que estime pertinente. Documento asinado dixitalmente por D. José Simoes Couceiro, alcalde en funcións (delegación conferida por Decreto 519/2019, do 9 de agosto) en Pontedeume a 12 de agosto de 2019.